Datum: 20. 10. 2022

Spoštovani,

objavljamo odgovore na vprašanja gospodarskih subjektov za javno naročilo št. **LPP-128/22 Izdelava in dobava cestnega turističnega vlaka na električni pogon**, ki so bila posredovana naročniku preko Portala javnih naročil.

VPRAŠANJE:

V Datoteki z nazivom LPP 128-22 Izdelava in dobava turističnega vlaka na elektricni pogon - Tehnična specifikacija.docx je samo priloga 1. Priloge 5 v tej datoteki NI ! ? Torej ponudnik svojo tehnično ponudbo označi kot prilogo 5 ?

Tehnične zahteve so opisane tako da njim ustreza samo električni vlak nemšega proizvajalca https://www.citytrain.de, zato je več kot očitno da naročnik favorizira omenjenega proizvajalca in že v naprej izključuje možnost sodelovanja drugih ponudnikov !? Naročnik naj spremeni tehnične zahteve in omogoči sodelovanje tudi konkurenčnim ponudnikom !

ODGOVOR:

1. Priloga 1, ki jo navaja gospodarski subjekt predstavlja prilogo 1 tehnične specifikacije. V opombi navedene tehnične specifikacije je zapisano tudi naslednje besedilo: »Ponudnik je dolžan k Prilogi 5 priložiti tudi tehnično dokumentacijo ponujenega vlaka, z vsemi osnovnimi opisi in tehničnimi podatki ponujenega vozila, s katero ponudnik izkazuje, da ponujeno vozilo izpolnjuje pogoje in zahteve naročnika«.

V izogib nerazumevanju, in zaradi odprave tipkarske napake, naročnik spreminja razpisno dokumentacijo na način, da spreminja datoteko z nazivom LPP 128-22 Izdelava in dobava turističnega vlaka na elektricni pogon - Tehnična specifikacija.docx in sicer v naslednjih delih:

* na prvi strani navedene datoteke se doda besedilo »Priloga 5« (desna poravnava).
* v točki 7 (izjava ponudnika) navedene datoteke se v drugi alineji črta beseda »pogodba«, ki se jo nadomesti z besedo »podoba«.

Ponudnik mora oddati ponudbo na spremenjeni datoteki z nazivom LPP 128-22 Izdelava in dobava turističnega vlaka na elektricni pogon - Tehnična specifikacija sprememba z dne 20. 10.2022.docx (Priloga 5). K navedeni datoteki ponudnik predloži tudi (na lastnem obrazcu) tudi tehnično dokumentacijo ponujenega vlaka, z vsemi osnovnimi opisi in tehničnimi podatki ponujenega vozila

Ponudnik k Prilogi 5 ponudbene dokumentacije torej predloži:

* izpolnjeno, žigosano in podpisano datoteko (v točki 7 Izjava ponudnika) z nazivom LPP 128-22 Izdelava in dobava turističnega vlaka na elektricni pogon - Tehnična specifikacija sprememba z dne 20. 10.2022.docx in
* (na lastnem obrazcu) tudi tehnično dokumentacijo ponujenega vlaka, z vsemi osnovnimi opisi in tehničnimi podatki ponujenega vozila, s katero ponudnik izkazuje, da ponujeno vozilo izpolnjuje pogoje in zahteve naročnika.

1. Naročnik naroča izdelavo cestnega turističnega vlaka izdelanega po tehničnih zahtevah, ki so podani v razpisni dokumentaciji. Vsako takšno vozilo se izdela po meri za znanega naročnika. Ker naročnik izdelavo in nakup vozila pogojuje z enotnim izgledom, ki se smatra kot del celostne podobe mesta in ker je naročnik po pregledu tržišča ugotovil, da obstaja več ponudnikov, ki lahko izdelajo takšno vozilo, naročnik ne spreminja tehničnih zahtev.

VPRAŠANJE in ODGOVOR:

Zahteva: 2.2.3 Servis, vzdrževanje in rezervni deli

V točki zahtevate: Redni vzdrževalni servisi in enostavna garancijska popravila vozila se bodo izvajala na lokaciji naročnika, pri čemer mora izbrani ponudnik s sklenitvijo pogodbe, naročnika pooblastiti za izvedbo vzdrževalnih servisov in enostavnih garancijskih popravil. Izbrani ponudnik se obvezuje naročniku za garancijska popravila priznati urno postavko v višini 37,00 EUR brez DDV.

Vprašanje:

Ali ponudnik razume pravilno, da je urna postavka 37 eur določena, število ur/enot popravila pa je v skladu z normativi proizvajalca, oziroma jih določita naročnik in ponudnik po predhodni pisni uskladitvi?

ODGOVOR: Da.

Zahteva: 4.14 Sprednja in zadnja steklena stena morata imeti možnost odpiranja v horizontalni smeri na način, da omogočata učinkovito zračenje v poletnih mesecih. Izvedba mora biti v drsni trodelni izvedbi, pri čemer se stranski stekleni površini odpirata proti središčni premici vozila.  
  
Vprašanje:  
Varnosti predpisi zahtevajo, da je na vagonu vlakca vsaj eno steklo enodelno, ki služi kot zasilni izhod.  
Lahko proizvajalec vgradi na vsakem vagonu zadaj enodelno steklo, ki bi hkrati služilo kot zasilni izhod?

ODGOVOR: Da.

Lepo pozdravljeni!

JAVNI HOLDING Ljubljana, d.o.o.

Sektor za javna naročila